Kepler-62e

De Kepler-62e ass en Exoplanéit, deen ëm de Stär Kepler-62 kreest. Hie gouf mat Hëllef vun der Transitmethod duerch de Kepler-Weltraumteleskop entdeckt. De Kepler-62e ass warscheinlech en äerdänleche Planéit. Hie kreest op enger habitablen Zon vu sengem Stär. Et wier also méiglech, datt um Planéit Liewen existéiert.Kepler-62e, http://www.sciencemag.org.MPIA Pressemitteilung - Bislang aussichtsreichste Kandidaten für lebensfreundliche Exoplaneten gefunden. Artikel vom 18. April 2013, ofgeruff de 14. Juli 2013.Kepler-62e: Super-Earth and Possible Water World 3 Potentially Habitable 'Super-Earths' Explained (Infographic)

 Opbau 
Duerch den Alter vum Planéit (7±4 Milliarde Joer), sengem stellare Floss (1,2±0,2-facht vun der Äerd) a sengem Radius (1,61±0,05-facht vun der Äerd) ass et méiglech, datt de Planéit e Kär aus Silikat an Eisen huet a vun enger grousser Mass vu Waasser bedeckt ass. No enger Modellstudie, déi vun der Zäitschrëft The Astrophysical Journal akzeptéiert gouf, ass de ganze Planéit vun engem groussen Ozean bedeckt.Water Worlds Surface, The Astrophysical Journal. E wier deemno e sougenannten Ozeanplanet.Welt ohne Land aus Der Spiegel, ofgeruff de 6. Abrëll 2014

 Ëmlafbunn 
De Planéit kreest an 122 Deeg ëm säin Zentralstär Kepler-62. Hien ass ongeféier 60 Prozent méi grouss wéi eis Äerd.Two earthlike planets that could host life discovered, The Indian Express.

Am Ganze goufe fënnef Planéiten entdeckt, déi ëm de Stär Kepler-62 kreesen. Ënner hinnen ass och de Kepler-62f, deen och an der habitabler Zon vum Stär ass.

 Kuckt och 

 Lëscht vun Exoplanéiten

Kategorie:Exoplanéiten
Kategorie:Stärebild Lyra
Kategorie:Exoplanéiten, déi mam Kepler-Weltraumteleskop entdeckt goufen
Kategorie:Astronomesch Objeten, déi 2013 entdeckt goufen
Kategorie:Superäerden